SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	František Kundracik, doc. RNDr., CSc., doc. RNDr. Martin Plesch, PhD., Hana Horváthová, Renáta Dörnhöferová, Ján Vankúš, Jozef Majzel, Oto Stanko, Ivan Hašto, Samuel Ján Plesník	
Znalosť cudzích jazykov:	Nemecky, anglicky, rusky	

2.	Zahraničná pracovná cesta

Štát / mesto:	Argentína / Mendoza	
Názov a adresa 
prijímajúcej organizácie:	Univerzidad Nacional De Cuyo (UNCUYO)
Centro Universitario, M5502JMA. Mendoza, Argentina	
Účel cesty:	Medzinárodné kolo Olympiády mladých vedcov (IJSO)	
Spôsob financovania 
(kto hradí cestovné, pobytové náklady, iné výdavky):	Všetky náklady v mieste konania súťaže  hradí usporiadateľ, cestovné a iné výdavky hradí IUVENTA	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
2.12.2014	Prílet, ubytovanie, rokovanie Medzinárodného výboru	
3.12.2014	Úvodný ceremoniál, príprava a preklad úloh testu 	
4.12.2014	Test	
5.12.2014	Príprava a preklad úloh teoretickej skúšky	
6.12.2014	Teoretická skúška, rokovanie Medzinárodného výboru	
7.12.2014	Príprava a preklad experimentálnych úloh	
8.12.2014	Experimentálne úlohy	
9.12.2014	Moderovanie výsledkov, rokovanie Medzinárodného výboru	
10.12.2014	Záverečný ceremoniál, odovzdávanie ocenení	
11.12.2014	Odchod domov	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
2.12.2014	Zasadnutie medzinárodného výboru k miestam konania najbližších ročníkov IJSO. Srí Lanka prestala odpovedať na maily, medzinárodné kolo v roku 2015 zorganizuje Južná  Kórea. 	
6.12.2014	Zasadnutie Medzinárodného výboru IJSO k návrhom v zmenách štatútu. Návrh metodických materiálov pre usporiadajúcu krajinu.	
9.12.2104	Zasadnutie medzinárodného výboru k schváleniu výsledkov súťaže. V tomto roku boli úlohy primerané veku účastníkov, zlepšenie situácie v porovnaní s predchádzajúcim rokom.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
V tomto roku poprvýkrát od skončenia projektu APVV prebehol výber žiakov bez akejkoľvek finančnej podpory. Ukázalo sa, že viacerí talentovaní žiaci sa do výberu ani nezapojili, lebo zaplatiť si plné náklady spojené s výberovými sústredeniami bolo nad ich finančné možnosti.  
Ďalej v súvislosti s reformou školstva v SR, ktorá výrazne znížila hodinový rozsah prírodovedných predmetov na ZŠ a SŠ, sa ukázalo, že Slovensko v medzinárodnej konkurencii môže uspieť iba vtedy, ak sa žiaci budú dovzdelávať na prípravných sústredeniach. V iných krajinách je bežnou praxou, že pred medzinárodným kolom absolvujú súťažiaci 4 až 6 – týždňový prípravný kemp. To všetko však vyžaduje primerané finančné krytie. 
Pokiaľ sa ho v budúcnosti nepodarí zabezpečiť, nemožno očakávať ani významnejšie úspechy slovenských žiakov na tejto súťaži. Preto odporúčame súťaž IJSO alebo finančne zabezpečiť (výber a príprava žiakov), alebo účasť Slovenska na nej ukončiť. To by však bolo podľa nášho názoru škoda, keďže súťaž IJSO je jediná, ktorá je určená pre mladšiu vekovú kategóriu žiakov do 15 rokov a  nastavuje zrkadlo nášmu vzdelávaciemu systému na základných školách a zodpovedajúcich triedach osemročných gymnázií.	

6.	Prehľad prinesenej dokumentácie a miesto jej uloženia 

Irelevantné	

7.	Osobitne vyhodnotený očakávaný prínos ZPC 

Slovenskí študenti priniesli jednu bronzovú medailu, čo žiaľbohu zodpovedá očakávaniam. Na výsledku sa prejavila neistota ohľadom účasti Slovenska na súťaži, kde ešte pred národným kolom sa očakávalo, že sa jej  Slovensko kvôli nedostatku finančných prostriedkov vôbec nezúčastní. V kombinácii s nutnosťou zaplatiť si náklady spojené s účasťou na národnom kole to viedlo k tomu, že do výberu sa nezapojili viacerí talentovaní žiaci. Druhým faktorom ovplyvňujúcim výsledok je to, že sa nám do súťažného veku už dostali žiaci vzdelávaní reformovaným systémom a je jasný prepad v ich vedomostiach v porovnaní so žiakmi súťažiacimi v predchádzajúcich rokoch. Najúspešnejšími krajinami na medzinárodnom kole boli Rusko a India.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
IUVENTA, Mária Gajarová
Sekcia regionálneho školstva MŠVVaŠ SR, Ing. Mihál	

Súhlasím so zverejnením tejto správy na internete

Dátum:	15.12.2014	
Správu vypracoval
(meno a priezvisko, podpis):	František Kundracik	
Správu schválil
(meno a priezvisko, podpis):